Bederf ’n boervrou - People - Windhoek Express
Friday, February 28th, 2020 16:13:52
16 October 2019 | People
Pak 'n boks en maak 'n boervrou hart bly. Foto ter illustrasie
Miljoene dollar is reeds ingesamel om boere regoor die land by te staan gedurende die droogte wat honderde moedeloos laat. En nou is dit tyd om die skoner geslag ook te ondersteun.
Die Boks vir ’n Namibiese Boervrou-inisiatief versprei soos ’n veldbran dop sosiale media, met die sameroepers wat Namibiërs aanmoedig om ’n boks vol bederf vir boervroue te pak.
Een boervrou in die land skryf op die blad dat hulle deur ’n moeilike tyd gaan. “Nie net is persoonlike items soos jou gunsteling gesigroom, haarprodukte en lyfroom lankal nie meer op die inkopielys nie, maar ons lekkerste bestanddele om mee te kook, ook nie. Ek draai die botteltjie Ina Paarman Garlic and Herb spice twee keer om op die winkelrak en los dit dan maar. Ons boere se vroue is uitstekende kosmakers, brouers en bakkers. As jy kyk waarmee hulle aankom by NVV funksies, kerk- en boerevereniging geleenthede, weet jy dat hulle programme soos Master Chef gereeld kyk,” skryf sy.
Nog een skryf: “Maak jou oë toe. Dink jou in, jy is ’n Namibiese boervrou. Jy staan in die kombuis en kyk uit oor die plaaswerf. Daar waar eens trekkers en implemente gestaan het, is nou leeg. Alles is verkoop. Soek ietsie groen, net ’n kolletjie. Maar sien niks. Twee van die enorme ou bloekombome is dood. In die verte sien ek die rivierloop en die lande vir lusern... droog en vaal. Die rivier het 5 jaar laas geloop.”
Hierdie vroue bly op hul knieë, al weet hulle lankal nie meer hoe om te bid nie. En elke dag staan hulle op, vol hoop, vol ywer dat die wolke dalk vandag sal toetrek.
Die span agter die inisiatief hoop om 1 000 bokse te ontvang.
Idees van wat in die boks gepak kan word sowel as afsetpunte, kan op die Boksie vir ’n Namibiese Boervrou Facebook blad gekry word.
1 week ago - 21 February 2020 | People
Japie hardloop vir bejaardes
1 week ago - 17 February 2020 | People
Yolanda Nel - Fiksheidsinstrukteur Japie Greyvenstein is besig om geld vir die bejaardes van Senior Park in te samel en maak só deur aan die...
‘Nou begin die lewe eers!’
2 weeks ago - 11 February 2020 | People
Evelyn Rosar - Dis 08:30 en koffie en tee word by die Oude Rust-oord in Windhoek bedien. Oupa Harry gaan sit saam met die ander...
3 months ago - 19 November 2019 | People
3 months ago - 14 November 2019 | People
4 months ago - 14 October 2019 | People
5 months ago - 17 September 2019 | People
5 months ago - 03 September 2019 | People
6 months ago - 25 August 2019 | People